**Szászvár Nagyközség Önkormányzati Képviselőtestületének**

**14/2005./XI.01. / számú önkormányzati rendelete**

**a közterületek használatáról**

**/a 9/2008./IX.14./ , a 10/2009./IX.20./ és a 7/2013./VIII.31./ számú önkormányzati rendelettel egységes szerkezetben/**

A helyi önkormányzatokról szóló 1990. évi LXV. törvény 16. § (1) bekezdésében kapott felhatalmazás alapján, Szászvár Nagyközségi Önkormányzat képviselő-testülete korábban a környezetvédelem helyi szabályairól szóló 17/2004./XI.12./ .számú helyi rendeletében foglalkozott a közterület használat szabályaival. A szabályozandó kérdés fontossága miatt a testület az alábbi, önálló rendeletet alkotja:

**Általános rendelkezések**

1. **§**

A rendelet célja, hogy

a) meghatározza a közterületek használatának rendjére vonatkozó szabályokat, figyelemmel a helyi adottságokra, a lakossági igényekre, a műemlékvédelmi, a községrendezési, közlekedésbiztonsági szempontokra;

b) megállapítsa a közterület-használati díj mértékét és fizetésének a módját.

1. **§**

(1) A rendelet hatálya kiterjed Szászvár nagyközség közigazgatási területén belül az önkormányzat tulajdonában, kezelésében levő, az ingatlan-nyilvántartásban közterületként (pl. közút, járda, tér) nyilvántartott belterületi földrészletekre.

(2) A rendelet rendelkezései minden természetes és jogi személyre, jogi személyiséggel nem rendelkező szervezetre vonatkoznak, akik állandó vagy ideiglenes jelleggel a község területén tartózkodnak vagy tevékenykednek , és ennek során közterületet használnak.

(3)A közterületeket, azok építményeit, berendezéseit és felszereléseit rendeltetésüknek megfelelően – állaguk sérelme nélkül és az általános magatartási szabályok betartásával –  általános szabályként, mindenki ingyenesen használhatja.

**Közterület rendeltetéstől eltérő használatának engedélyezése, a közterület igénybevétele**

*a c./ pontot kiegészítette, a h./ pontot módosította a 9/2008./IX.14./ sz. rendelet*

*i./ ponttal kiegészítette a 7/2013./VIII.1./ sz. rendelet*

1. **§.**

(1) A közterületek eredeti rendeltetéstől eltérő használatához közterület-használati engedély szükséges.

(2) Közterület-használati engedélyt kell beszerezni:

a) a közterületbe 50 cm-en túl benyúló üzlethomlokzat, kirakatszekrény, üzleti védőtető, hirdető-berendezés, cég- és címtábla elhelyezésére,

b) mobil elárusító fülke, pavilon ideiglenes elhelyezésére,

c) szobor, emlékmű és köztárgyak elhelyezésére, a képviselő-testület át nem ruházható hatáskörébe tartozó feladat.

d) önálló hirdető-berendezések, figyelmeztető- és tájékoztató táblák elhelyezésére,

e) építési munkával kapcsolatos állvány, építőanyag és törmelék elhelyezésére,

f) alkalmi és mozgóárusításra,

g) kiállítás, alkalmi vásár céljára,

h) a mellékútvonalnak minősülő közterületen üzemképtelen vagy hatósági jelzéssel nem rendelkező járművek legfeljebb 30 napig történő tárolása,,

i) közterület filmforgatási célú igénybevételére

j)személy- és teher szállításra szolgáló gépjármű tárolására vonatkozóan,

k)szabadtéri rendezvényre.

**4. §**

*/Az eredeti 4. §-t hatályon kívül helyezte, egyben a további §-ok számozását megváltoztatta a 10/2009./IX.20./ számú önkormányzati rendelet./*

(1) Nem adható közterület-használati engedély:

a) tűz- és robbanásveszélyes tevékenység gyakorlására

b) eseti rendezvények kivételével szeszes ital árusítására, illetve olyan áruk közterületen történő forgalmazására, amelyet jogszabály tilt

c) a lakosság nyugalmát erősen zavaró vagy a közerkölcsöt sértő tevékenység végzésére.

*/”A /2/ bekezdést hatályon kívül helyezte a 10/2009./IX.20./ számú önkormányzati rendelet, 2009. szeptember 20-tól/*

**5. §**

/1/ A közterület-használati engedély iránti kérelmet az **1. számú melléklet** szerinti tartalommal kell benyújtani a Szászvári Polgármesteri Hivatalba.

/2/ A közterületet használat engedélyezése –kivéve a 3.§/2/ bekezdés c.pontjában foglalt szobor, emlékmű és köztárgyak elhelyezését - a polgármester hatáskörébe tartozik. A döntés meghozatalára a közigazgatási eljárásra vonatkozó általános szabályokat kell alkalmazni. A közterület használatot alakszerű határozatban kell engedélyezni.

(3) Az engedély

– ideiglenes jelleggel, meghatározott idő elteltéig,

– a megállapított feltétel bekövetkeztéig, illetőleg

– a visszavonásig adható meg.

(4) Élelmiszer utcai árusítására közterület-használati engedélyt csak idény jelleggel, meghatározott idő elteltéig lehet kiadni.

(5) A határozott időre szóló közterület-használat legrövidebb időtartama 1 nap.

(6) Ha az engedély érvényét veszti, határozott időre vonatkozó tartama lejár - az engedélyes saját költségén köteles az eredeti állapotot – minden kártalanítási igény nélkül – helyreállítani.

(7)A kiadott közterület használati engedélyekről nyilvántartást kell vezetni, amelyben az engedélyes nevét, lakcímét, a közterület használat jogcímét, időtartamát, a fizetendő díj összegét és a befizetés tényét kell nyilvántartani.

*/ A /2/ bekezdést a 9/2008./IX.14./ sz. rendelet módosította,hatályos 2008. szeptember 14-től./*

*a 6.§ /2/ bekezdése az alábbi mondatrésszel egészült ki a 7/2013./VIII.31./ sz. rendelet szerint*

**6. §**

(1) Amennyiben a közterületen folytatni kívánt tevékenységet (ide értve az önálló hirdető-berendezések, figyelmeztető és tájékoztató táblák elhelyezését is) jogszabály valamely hatóság vagy más szerv engedélyéhez, hozzájárulásához köti, a közterület-használati engedély csak az engedély, hozzájárulás megléte esetén adható ki.

(2) Az engedélyes köteles az igénybe vett területet és környezetét tisztán tartani, gondozni

és az engedély időtartamának lejárta után eredeti állapotában visszaadni.

*A rendelet új, 6/A. § számozású résszel egészül ki a 7/2013./VIII.31./ sz. rendelet szerint.*

**„6/A. §**

**Közterület filmforgatási célú igénybevételére vonatkozó külön szabályok**

/1/ Közterület filmforgatási célú igénybevétele írásban, a tervezett időpont előtt minimum 15 nappal, a felvétel készítésére, a filmezés bonyolítására jogosult személy, szervezet felelős vezetőjének /továbbiakban engedélyes/ kérelmére engedélyezhető

/2/ Közterület filmforgatási célú igénybevétele esetében az igénybevétel időtartama nem ütközhet az adott közterületen zajló, települési programok időpontjába, kivéve, ha kifejezetten azok filmezése a használat célja.

/3/ Amennyiben rendkívüli időjárási gondok, vagy más rendkívüli esemény miatt a filmfelvétel készítése az engedélyezett időpontban meghiúsul, úgy a kiadott engedély alapján a közterület használat más, előre egyeztetett időpontra áttehető.

Ha a filmforgatás ilyen okok miatt több mint 60 napot csúszik, új engedélyt kell kérni illetve kiadni, de a korábban megállapított és már befizetett közterület használati díjat nem kell ismételten megfizetni.

/4/ Engedélyes köteles a filmforgatási tevékenységet a legnagyobb körültekintéssel végezni, úgy, hogy lehetőség szerint az sem a közterületben, sem a környező magántulajdonokban kár ne keletkezzen. Ha ez mégis bekövetkezik, úgy engedélyes köteles az okozott, vagy előállt kárt megtéríteni.

/5/ A filmforgatás nem zavarhatja a lakókörnyezetben élő állampolgárok nyugalmát, főként az éjszakai órákban, azaz 22.00 óra és 6.00 óra között.

/6/ Amennyiben a közterület használat az út vagy járdafelület felbontásával, vagy rongálásával jár, úgy az engedélyes a közterület használat megszűnését követő 10 napon belül azt köteles helyreállítani, újjáépíteni stb., vagy megállapodás alapján - a helyreállítás költségeit az önkormányzat részére kifizetni, a közterület használatának díján felül.

/7/ A filmforgatással kapcsolatos minden egyéb helyszíni költség /pl. áram, eszközhasználat, gépjárműhasználat, fuvarköltség stb./ engedélyest terheli, amennyiben az önkormányzat ezen feladatok ellátásába besegít, azért külön díjat kell fizetni, az előzetes megállapodásnak megfelelően.

/8/ Az önkormányzat területén a turisztikailag kiemelt közterületek a következők:

- A Május 1 tér teljes területe

- A Vár utca teljes területe

- A Strandfürdő előtti, melletti közterület

* A Tematikus part a Bányász térrel együtt /Iskola, Szent István Közösségi Ház és Temető által határolt terület/ „

**A közterület-használati díj mértéke, fizetésének módja**

**7. §**

(1) Az engedélyes a közterület használatáért díjat köteles fizetni. A díj mértékét jelen rendelet **2. számú melléklete tartalmazza**. A fizetendő díjat, a megfizetés határidejét és módját a határozatban kell meghatározni.

(2) Az engedélyes a közterület-használati díjat a közterület tényleges használatára, illetőleg a közterületen lévő létesítmény tényleges üzemeltetésére tekintet nélkül köteles megfizetni.

(3) A létesítményekkel elfoglalt közterületek nagyságának meghatározásánál a létesítmény alapterületét és a használathoz szükséges csatlakozó terület mértékét az OTÉK szerint kell figyelembe venni. Cég-, cím- és hirdetőtábla, hirdető-berendezés, transzparens elhelyezése esetén annak felületét kell alapul venni. A díj szempontjából minden megkezdett hónap, nap, m2 egésznek számít.

*Az alábbi új, 8-13. §-t bevezette a 10/2009./IX.20./ számú önkormányzati rendelet, hatályos 2009. szeptember 20-tól./*

**A közterületek felbontásának és helyreállításának szabályai**

8. §

1. Közterületen bontási munkát a Polgármester hozzájárulásával lehet végezni a külön jogszabályban foglaltak szerint.
2. Közterület felbontásához hozzájárulást új közmű létesítése, közmű rekonstrukciója esetén a beruházó kérelmére lehet kiadni.
3. Közműjavítás esetén a bontási hozzájárulást a közmű kezelője is kérelmezheti.
4. Az Önkormányzat beruházásában történő átépítés, korszerűsítés és felújítás esetén a közmű tulajdonosa illetve üzemeltetője a lebonyolító megkeresésére e rendelet 3. sz. mellékletében foglaltak szerint köteles az Önkormányzattal megállapodást kötni.

**A közterület bontásához szükséges hozzájárulás iránti kérelem**

9. §

1. Közterület bontási hozzájárulás kiadására kérelem alapján kerül sor. A kérelem-nyomtatványt a rendelet 4. számú melléklete tartalmazza.
2. A közterület bontásához szükséges hozzájárulás iránti kérelemnek tartalmaznia kell a külön jogszabályban foglaltakon túlmenően
3. a felbontást kérő nevét és címét,
4. az igénybevétel céljának és módjának leírását,
5. az igénybevett közterület jellegét (közút, járda, padka, zöldsáv, parkoló, stb.),
6. az elfoglalni kívánt terület pontos nagyságát m2-ben és fontos paramétereit (hosszúság, szélesség, mélység, stb.)
7. az igénybevételért és szakszerű helyreállításért felelős személy nevét és címét,
8. az igénybevétel időtartamát.
9. Amennyiben technológiai okokból a munkavégzés szünetel, úgy a kérelemben ennek okát és időtartamát külön meg kell határozni.
10. A közterület használati díjat az igénybevevőnek a hozzájárulás átvételekor kell a Polgármesteri Hivatal pénztárába befizetnie, vagy annak előzetes átutalását igazolnia. A díj mértékét a rendelet 2. számú melléklete tartalmazza.

10. §

1. Amennyiben az újonnan épített, vagy felújított burkolatot 5 éven belül hibaelhárítás céljából felbontják, úgy azt a kérelmező a Polgármester előírásai szerint köteles helyreállítani.
2. A kezelői hozzájárulásban forgalombiztonsági okok miatt előírható a közterület azonnali helyreállítása.
3. Amennyiben a hozzájárulásban foglaltaktól eltérő nyomvonal igénybevételére, vagy határidő módosításra van szükség, úgy a Polgármestertől haladéktalanul a hozzájárulás módosítását kell kérni.
4. November 15. és március 15. közötti időszakban a közterületet felbontani az azonnali hibaelhárítási munkák végzésén túl csak különösen indokolt esetben, a Polgármester külön engedélye alapján lehetséges.

**A közterület bontásához történő hozzájárulás**

11. §

1. Újonnan létesített, felújított út- vagy járdaburkolat elkészültétől számított 5 éven belül, illetve park- vagy zöldterület létesítésétől számított 2 éven belül közterület bontási hozzájárulás csak különösen indokolt esetben a Polgármester külön engedélye alapján adható.
2. A benyújtott közterület felbontási kérelem, illetve közmű-hibabejelentés alapján a Polgármester írásos hozzájárulást ad a munka elvégzéséhez.
3. A közterület felbontási hozzájárulásnak tartalmaznia kell:
4. a fizetendő díjat,
5. a közterület helyreállítására vonatkozó követelményeket,
6. a helyreállítás határidejét,
7. a helyreállításért felelős személy nevét, címét,
8. a garanciális, szavatossági elemeket,
9. nem teljesítés esetén az önkormányzat általi közterület-helyreállítás jogát és a helyreállítás költségének azonnali beszedési megbízással, vagy más ezzel egyenértékű pénzügyi garanciával történő érvényesítési lehetőségét.

**A közterület helyreállítása**

12. §

1. A felbontott közterületek helyreállításának folyamatos ellenőrzéséről a polgármester a Polgármesteri hivatal építési hatósági ügyintézőinek bevonásával gondoskodik. A felbontott közterületek helyreállítását az érvényben lévő műszaki szabványok és irányelvek figyelembevételével e rendeletben meghatározottak alapján kell elvégezni.
2. A munkaárok csak földdel, vagy az engedélyben előírt anyaggal tölthető vissza, a szakmai jogszabályok szerinti tömörséggel. A tömörségi mérések elvégzése után kerülhet sor a burkolat építésére a műszaki ellenőr írásos nyilatkozata alapján.
3. A helyreállított közterületet külön műszaki átadás-átvételi eljárás során kell átadni a közterület kezelőjének.

**A közterületen történő munkavégzés**

13. §

1. A közterületet igénybevevő köteles:
2. a bontási munkákkal érintett területtel szomszédos ingatlanok tulajdonosait a bontási munkák megkezdése előtt 8 nappal értesíteni a bontás kezdésének és a helyreállítás befejezésének várható időpontjáról,
3. forgalomterelés, forgalomkorlátozás esetén, legkésőbb az elterelés, korlátozás időpontja előtt 3 nappal a Polgármesteri Hivatalt és a lakosságot előzetesen tájékoztatni,
4. a közterület szakszerű helyreállítását elvégezni/elvégeztetni,
5. a közterület bontásával kapcsolatos kezelői hozzájárulást munkavégzéskor a munka helyszínén tartani,
6. a kivitelezési munkák megkezdését megelőzően 3 munkanappal a Polgármesteri Hivatalt értesíteni,
7. gondoskodni a folyamatos munkavégzésről,
8. a munkahelyet és felvonulási területet tisztán tartani, a felesleges földet, törmeléket, hulladékot és szemetet folyamatosan saját költségén, megfelelő helyre elszállítani,
9. a munka során a növényzet védelméről a kiadott közterület bontási hozzájárulásban meghatározott egyedi előírás szerint gondoskodni,
10. az érintett területen a szemétszállító jármű munkája zavartalanságát biztosítani,
11. a munkaterületen lévő csapadékvíznyelő árkokat, rácsokat letakarni, a munka befejezése után azokat felülvizsgálni és gondoskodni az eredeti állapot helyreállításáról,
12. a munkálatok elvégzése után a végleges helyreállításig a nyomvonalat biztonságos közlekedésre alkalmas állapotban tartani, a bekövetkező süllyedéseket azonnal kijavítani,
13. a munka befejezése után azonnal gondoskodni az eredeti állapotnak megfelelő forgalmi rend visszaállításáról,
14. Amennyiben a helyreállított szilárd burkolat a garanciális idő alatt megsüllyed, a kérelmező köteles a burkolatot a megsüllyedt szakaszon teljes szélességben helyreállítani. Ha ezt nem teszi meg, a munkát a Polgármesteri Hivatal jogosult a kérelmező terhére elvégezni, és a helyreállítási költséget kérelmezőtől behajtani.

*/A fenti i új, 8-13. §-t bevezette a 10/2009./IX.20./ számú önkormányzati rendelet, hatályos 2009. szeptember 20-tól./*

*a 14.§az alábbi 3./ bekezdéssel egészül ki a 7/2013./VIII.31./ sz. rendelet szerint*

**Mentesség a közterület-használati díj fizetése alól**

**14. §**

A polgármester a következő esetekben a közterület-használati díj megfizetésének kötelezettsége alól – kérelemre – részben vagy egészben felmentést adhat:

(1) Személyszállítás céljára szolgáló járművek /autóbuszok/ közterületen történő

parkolása esetén , a jármű tulajdonosának, üzembentartójának kérelmére

(2)jótékony és közcélú rendezvény esetében történő közterület-használat esetén, a

rendező kérelmére.

(3) közérdekű célokat szolgáló filmforgatás /pl. oktatási, tudományos, ismeretterjesztő témájú , vagy filmművészeti állami felsőoktatási képzés keretében készülő filmalkotások forgatásához szükséges közterület használat/ „

**A közterület-használati engedély visszavonása**

**15.  §**

/1/ Az engedélyt vissza kell vonni, ha az engedélyes a közterületet az engedélytől eltérő célra, vagy módon használja, vagy a közterület-használati díjat a megadott határidőre nem fizette be.

/2/ Az engedély visszavonásának lehetőségéről az engedélyest a határozatban figyelmeztetni kell.

*A 16 §./1/ bekezdésében a polgármesteri hivatal kifejezést módosította a 7/2013./VIII.31./ sz. rendelet.*

**Ellenőrzés, az engedély, hozzájárulás nélküli használat következményei**

**16. §**

(1) A közterület-használat szabályszerűségének ellenőrzéséről a polgármester a közös önkormányzati hivatal bevonásával gondoskodik.

1. A közterület engedély nélküli vagy attól eltérő használata esetén a használót határidő tűzésével felhívja a használat megszüntetésére, és a közterület – saját költségén, kártalanítási igény nélkül történő – eredeti állapotának helyreállítására.

*A 17 §/1/ és /2/ bekezdése hatályát veszíti, a /3/ bekezdés /1/ bekezdésre, a /4/ bekezdés /2/ bekezdésre módosul a 7/2013./VIII.31./ sz. rendelet alapján*

**Záró rendelkezés**

**17.§**

(1) A közterület használati eljárás során a Ket. szerint szabályozott elektronikus ügyintézés a technikai feltételek hiánya miatt nem alkalmazható.

1. Jelen rendelet 2005. november 1-én lép hatályba, hatályba lépésével egyidejűleg a környezetvédelemről szóló 17./2004./XI.12./ számú önkormányzati rendelet 15. és 16 .§-a hatályát veszíti.

Szászvár, 2013. augusztus 26.

Bék János Havasiné Szokoly Zsuzsanna

Polgármester jegyző

Kihirdetési záradék:

A rendelet kihirdetve az önkormányzat hirdetőtábláján történő kifüggesztéssel,

2013. augusztus 31-én.

Havasiné Szokoly Zsuzsanna

Jegyző

számú melléklet A 14./2005./XI.1./ számú önkormányzati rendelethez

*A közterületek használati díja elnevezésű rész felsorolása 10. ponttal egészül ki a 7/2013./VIII.31./ sz. rendelet alapján.*

**Kérelem**

1. A kérelmező neve, személyi ig. száma:
2. Állandó lakhely, székhely címe
3. Közterület-használat tervezett célja: ..................................................................
4. időtartama: …

5.A közterület-használat

* 1. helye ( utca, házszám, helyrajzi szám):
  2. Módja, mértéke (m2-ben):
  3. Az engedélyhez használt utca berendezési tárgy műszaki leírása (anyaga, rögzítés módja, forgalmi rendszáma, típusa, megengedett legnagyobb összsúly stb.):

6./ A közterületen folytatni kívánt tevékenység gyakorlására jogosító okirat száma:

…………………, 200… év………………..hó……nap

…………………………………

kérelmező aláírása

Nyilatkozat:

Alulírott kérelmező nyilatkozom arról,hogy amennyiben a kérelmemben foglaltak alapján a közterület használatot engedélyezik, úgy a fellebbezési jogomról lemondok, a határozat azonnali jogerősítése érdekében.

Szászvár, 200…..év……………………….hó….nap

………………………………

kérelmező aláírása

/A nyilatkozatot bevezette a 10/2009./IX.20./ számú önkormányzati rendelet./

2. . számú melléklet A 14./2005./XI.1./ számú önkormányzati rendelethez

A közterületek használati díja

|  |  |  |
| --- | --- | --- |
| 1. | A közterületbe 50 cm-en túl benyúló üzlethomlokzat (portál), kirakatszekrény, üzleti védőtető (előtető), ernyőszerkezet, hirdető-berendezés (fényreklám), cég és címtábla m2-enkénti díj tényleges felületre vonatkozik) | 250 Ft/m2/év |
| 2. | Árusítófülke, pavilon | 400 Ft/m2/hó |
| 3. | – Önálló hirdető-berendezések, táblák | 500 Ft/m2/hó |
|  | – Transzparensek (felülete m2-ben) | 50 Ft/m2/nap |
| 4. | – Építési munkával kapcsolatos építőanyag- és törmeléktárolás, állványelhelyezés: | 10 Ft/m2/hó |
|  | – Önerős magánlakás-építésnél: (sávonkénti időszakosan emelkedő mértékű) | 10 Ft/m2/hó |
|  | -60 napig a közterület használat térítés mentes |  |
|  | – 60 napon túl, 6 hónapos időtartamig  -Egyéb esetekben: 20,-Ft/m2/hó | 15 Ft/m2/hó |
| 5. | Alkalmi és mozgóárusítás: | 500,-Ft/nap |
| 6. | – Alkalmi vásár | 500 Ft/nap |
|  | – Rendezvények, a nem bevételes kulturális rendezvények kivételével: | 10 Ft/m2/nap |
| 7 | Egyéb: a díj mértékét – a fentiek figyelembevételével – esetenként kell megállapítani |  |
| 8. | Személy és teherszállítás céljait szolgáló gépjármű, vontató stb. | 1000 Ft/db/hónap |

9. „

a./ A közműépitések miatti, előre tervezett közterület bontások esetében a fizetendő díj összege a munka megkezdésétől számított:

- 2 munkanapig napi 3.000,-Ft/felbontás, vagy helyszín

- 3-6 munkanap között napi 5.000 Ft/felbontás,

- 6 munkanaptól napi 10.000,-Ft/ helyszín.

b./ Amennyiben a közterület felbontására a közműrendszerek hibája /pl. csőtörés, vagy –csere, stb./ kerül sor, a közterület felbontása a hiba elhárítási munka befejezéséig – de legfeljebb 1 hétig – a díjmentes.

Amennyiben a közterületek helyreállítása egy hét után nem történik meg, úgy az a./ pontban foglalt díjtételeket kell alkalmazni. „

A díjak Áfa nélküliek !

10./ közterület filmforgatási célú használata esetén fizetendő díjak:

forgatási helyszín technikai célú használat parkolás

1.000 Ft/m2/nap 500 Ft/m2/nap 250 Ft/m2/nap

Kiemelt turisztikai jelentőségű közterületen a díjakat 25 %-kal emelt mértékben, összegben kell alkalmazni.

1. számú melléklet a 10/2009./IX.20./ számú rendelethez

**MEGÁLLAPODÁS**

melyet kötöttek egyrészről Szászvár Nagyközség Önkormányzata képviseletében Bék János polgármester (továbbiakban: Önkormányzat),

másrészről…………………………………………………………………………………………………………………………………………………………………………………………..

(továbbiakban: közterület használó ) az alulírott helyen és időben az alábbi feltételekkel.

1./ A közterületek felbontásának, helyreállításának szabályairól Szászvár Nagyközség Önkormányzata rendeletet alkotott, amelyet a testület 10/2009./IX.19./ számon fogadott el. A rendelet mellékletét képezi jelen megállapodás, valamint a közterület használatának, felbontásának díjáról szóló lista is.

2./ A közterületet használó Szászvár Nagyközség közigazgatási területén az alábbi munkálatokat tervezi elvégezni, amelyekkel kapcsolatos közterület-használatra vonatkozóan kérelmet nyújtott be Szászvár Nagyközség polgármesteréhez:

………………………………………………………………………………………………

………………………………………………………………………………………………..

…………………………………………………………………………………………………

A munkálatok tervezett kezdési ideje: ………………………………………………………..

A munkálatok tervezett befejezési határideje: …………………………………………………

A közterület használat időtartama:………………………………………………………………

A közterület-használat tervezett díja:……………………………………………………………

3./ A közterületet használó jelen megállapodás aláírásával kijelenti, hogy a helyi rendeletben foglalt előírásokat és kikötéseket, a munkavégzésre vonatkozó szabályokat megismerte.

4./ A közterületet használó tudomásul veszi, hogy a fenti határidő eredménytelen elteltét követően az Önkormányzat jogosult a helyreállítást elvégezni a közterületet használó költségére. Szerződő felek megállapodnak abban, hogy az Önkormányzat jogosult a közterület használó …………………………. sz. bankszámlája terhére azonnali beszedési megbízást benyújtani a helyreállítási költségekre, ily módon érvényesítve fenti követelését.

5./ A közterület használó kötelezettséget vállal arra, hogy felhatalmazó levélben bejelenti a bankszámláját vezető pénzintézetnek fentieket jelen megállapodás megkötésétől számított 15 napon belül.

Jelen megállapodást a felek, mint akaratukkal mindenben megegyezőt helybenhagyóan aláírták.

Szászvár, 200………………………………………

**Bék János közterületet használó képviselője**

polgármester

4.számu melléklet a 10/2009./IX.20./ számú rendelethez

**K é r e l e m**

**közterület felbontásának engedélyezéséhez**

1./ Kérelmező neve, székhelye /lakcíme/, képviselőjének neve, beosztása: ……………………………………

…………………………………………………………………………………………………………………………………………………………….

…………………………………………………………………………………………………………………………………………………………….

2./ Közterület felbontásának helye:…………………………………………………………………………………

/Szászvár, utca, szám, helyrajzi szám stb./

Felbontás helyszínének darabszáma: ……………………..db

3./ A közterület bontás célja:………………………………………………………………………………………………………………..

…………………………………………………………………………………………………………………………………………………………….

4./ A közterület bontás tervezett időtartama:…………………………………………….nap

5./ A közterület helyreállítására vonatkozó elképzelések:……………………………………………………………………

…………………………………………………………………………………………………………………………………………………………….

6./ Egyéb megjegyzések:…………………………………………………………………………………………………………………….

…………………………………………………………………………………………………………………………………………………………….

…………………………………………………………………………………………………………………………………………………………….

Alulírott kérelmező tudomásul veszem, hogy a közterület bontását előzetesen, a munkák megkezdése, a közterület használat engedélyezését kérve be kell jelenteni a Polgármesteri Hivatalba, továbbá azt is, hogy közterület felbontásáért díjat kell fizetni. Egyben kijelentem, hogy a közterület felbontására és használatára vonatkozó helyi rendelet előírásait ismerem, azoknak megfelelően fogok eljárni.

…………………………………….., 200….év……………………………hó…..nap

……………………………………………….

kérelmező aláírása